kardosdrur/scandi-wiki huggingface dataset:
Cykelferie

Cykelferie er en ferietype, hvor man typisk cykler om formiddagen og om aftenen camperer i et medbragt telt. Cykelferier kan arrangeres på mange forskellige måder, men vil typisk forgå ved, at man dagligt skifter campingplads, idet man medbringer sin bagage på cyklen. Cykelferien er ikke en luksuriøs ferieform, men udmærker sig ved, at den kan gøres meget omkostningslav. Desuden er det en aktiv og sund ferieform, hvor man kan få set landskabet på fredeligt og tæt hold.

Under en cykelferie camperer man typisk på telt- eller campingpladser eller bare i naturen, hvis den lokale lovgivning tillader det. Shelters eller vandrerhjem benyttes også. Hoteller anvendes typisk ikke, da disse har høje omkostninger i sammenligning med ferieformen i øvrigt.

I Danmark er cykelferie udbredt, da landet er kendetegnet ved et fletværk af fredelige landeveje, cykelstier og cykelruter. Ferietyen er mest udbredt i Europa, og særligt i Nordeuropa.

Ferie
Cykling
Novair

Novair (fuldstændigt navn Nova Airlines AB) er et svensk flyselskab oprettet i 1997, der flyver charter med Arlanda som hovedlufthavn. 

Novair (Nova Airlines AB) var tidligere et søsterselskab til rejsearrangøren Apollo Resor AB, der er et af Skandinaviens største rejsebureauer med virksomheder i Sverige, Norge, Danmark og Finland, og er en del af den tyske REWE Groups rejsedivision DER Touristik. I 2021, under coronaviruspandemien, blev Novair solgt til Jet Nordic Group A/S, som også ejer det danske flyselskab Jettime.

Flyflåde 
Novairs flyflåde består af to fly fra 2017 af typen Airbus A321NEO.

Destinationer 
Novair flyver til charterrejsemål ved Middelhavet, Egypten og De Kanariske øer, men fløj tidigere også til oversøiske rejsemål som Thailand, Indien, Vietnam, Mexico og Den Dominikanske Republik, der blev varetaget af widebody-flyet Airbus A330-200.

Noter

Eksterne henvisninger 
 Selskabets hjemmeside

Etableret i 1997
Flyselskaber fra Sverige
Syltede agurker

Syltede agurker er et surt (syrligt) tilbehør til en lang række retter. Syltede agurker er en traditionel behandling af drueagurker, som kendes fra en lang række lande. Tilberedning foretages af såvel smagsmæssige som af holdbarhedsmæssige årsager.

Syltede agurker findes i to hovedformer, nemlig som hele eller som stykker af drueagurker overhældt 2 gange med varm krydret lage (med lang holdbarhed), eller som friske og rå-syltede skiveskårne stykker af fortrinsvis slangeagurk, også betegnet agurkesalat (med kort holdbarhed). 

Der findes en række opskrifter og lokale sædvaneregler, som ofte er med til at give "...den helt rigtige smag!", men fælles for opskrifterne er en række grundregler.

Ved langtidsholdbar syltning overhældes agurkerne først med en kogende vand-eddike blanding, som de står i et døgn. Lagen hældes fra, koges evt. op igen og overhældes endnu en gang, indtil det hele er kølet af. Lagen hældes derefter fra.

En ny sur-sød lage koges af eddike, sukker og vand, og den fordeles over agurkerne sammen med hele peberkorn, sennepsfrø, laurbærblade, chili, dildskærme og evt. skiver af peberrod (andre krydderier og krydderurter kan evt. tilsættes).

Efter nogle dages lagring er de syltede agurker klar til brug.

Se også 
 Agurk (Cucumis)
 Almindelig Agurk (Cucumis sativus)
 Asie

Grøntsagsretter
Frugtretter
Agurk
Konservering af madvarer
Rune Ohm

Rune Ohm (født 10. juni 1980 i Greve) er en dansk håndboldspiller, der spiller for håndboldliga-klubben Århus Håndbold, som han skiftede til fra SønderjyskE Håndbold op til sæsonen 2013/14. Før dette spillede han for Skjern Håndbold.

Rune Ohm, der er højreback, fik sin håndboldopdragelse i Greve, hvorefter han drog til den københavnske klub, Ajax. Derefter tog han til AaB Håndbold, hvor han fik sit gennembrud, og senere en række A-landskampe for Danmark. 

Efter succesen i AaB Håndbold tog han til den spanske klub Altea, hvor han ikke fik større succes. Efter klubbens økonomiske problemer blev han fritstillet, og tog til en anden spansk klub, BM Antequera. 

Ohm har for nuværende, 2008, valgt at vende tilbage til dansk håndbold, hvor han har skrevet under på en tre-årig kontrakt med Skjern Håndbold. 

Indtil juli 2008 har Rune Ohm har spillet 51 A-landskampe.

Kilde 
 Skjern Håndbolds hjemmeside

Noter 

Håndboldspillere fra Danmark
Håndboldspillere fra AaB Håndbold
Håndboldspillere fra Skjern Håndbold
Håndboldspillere fra SønderjyskE Håndbold
Håndboldspillere fra Århus Håndbold
Personer fra Greve
Dan Scott

Daniel "Dan" Robert Scott er en fiktiv person i tv-serien One Tree Hill. Han spilles af den amerikanske skuespiller Paul Johansson. Han er med Karen Roe far til Lucas Scott, og med Deborah Lee far til Nathan Scott. Han er også farfar til James Lucas Scott, og onkel til Lily Roe Scott.

Eksterne henvisninger 
 

Personer i One Tree Hill
DX-Ball

DX-Ball er et shareware computerspil til PC, der blev udgivet i 1996 af Michael P. Welch. Spillet er en opdateret udgave af en tidligere serie til Amiga, kaldet Megaball.

Der er senere blevet udgivet tre efterfølgere til DX-Ball, i form af DX-Ball 2 (1998), Rival Ball (2001), og Super DX-Ball (2004).

Om spillet 
DX-Ball er et arkadespil til pc, hvor det går ud på at skyde brikker ned med en bold/kugle. Nogle gange ryger der diverse effekter ned, som man så enten skal undgå eller forsøge at opsnappe. F.eks. er der en, der giver et liv, mens der også er en, der koster et liv. Den første skal man helst fange, mens den anden helst skal undgås. Men der er også en brik, der går gribebattet kortere og en, der gør det længere. Hvis man ikke griber bolden/kuglen, når den når ned i bunden, mister man et liv.

Faldende effekter 
Hvis du "griber" en af de faldende effekter, kan du få nogle, der...

 ...giver spilleren et ekstra liv
 ...gør, at man mister et liv
 ...gør battet længere
 ...gør battet kortere
 ...fordobler antallet af bolde
 ...bolden/kuglen laves om til dynamit, så de berørte blikker ekspluderer
 ...formindsker bolden/kuglen
 ...bolden/kuglen ryger direkte igennem alle brikkerne – og eliminerer dem samtidigt
 ...man kan skyde med battet
 ...man griber bolden/kuglen, hver gang, den lander på battet. Normalt flyver den bare op igen
 ...alle de gule, blinkede brikker eksploderer, og samtidigt eliminerer nabobrikkerne
 ...afslutter det nuværende level og går videre til det næste
 ...de gule brikker ændrer farve, så de kan elimineres
 ...bolden/kuglens hastighed nedsættes
 ...bolden/kuglens hastighed øges
 ...laver Bolden/kuglen om til en ildkugle, der også kan eliminere de gule brikker. De kan normalt ikke elimineres
 ...at alle brikker ryger én bid nedad, hvor gang bolden/kuglen rører battet

De effekter, man helst skal have fat i, har en blå baggrund, dem man helst ikke skal have fat i, har en rød baggrund, mens de neutrale har en grå baggrund.

Eksterne henvisninger 
 Om DX-Ball

Computerspil fra 1996
Windows-spil
Grækenlands premierministre

Grækenlands uafhængighed fra det Osmanniske Rige blev anerkendt i 1830. Grækenlands premierminister har været:

Første græske republik (1822-1832)

Kongeriget Grækenland (1832-62)

Kongeriget Grækenland (1863-1924)

Anden græske republik (1924-35)

Kongeriget Grækenland (1935-67) 
 Georgios Kondylis (1935)
 Konstantinos Demertzis (1935-36)
 Ioannis Metaxas (1936-41)
 Alexandros Koryzis (1941)
 Emmanouil Tsouderos (1941-44)
 Sophokles Venizelos (1944)
 Georg Papandreou (1944-45)
 Nikolaos Plastiras (1945)
 Petros Voulgaris (1945)
 Ærkebiskop Damaskinos af Athen (1945)
 Panagiotis Kanellopoulos (1945)
 Themistoklis Sofoulis (1945-46)
 Panagiotis Poulitsas (1946)
 Konstantinos Tsaldaris (1946-47)
 Dimitrios Maximos (1947)
 Konstantinos Tsaldaris, 2. gang (1947)
 Themistoklis Sofoulis, 2. gang (1947-49)
 Alexandros Diomidis (1949-50)
 Ioannis Theotokis (1950)
 Sophokles Venizelos, 2. gang (1950)
 Nikolaos Plastiras, 2. gang (1950)
 Sophokles Venizelos, 3. gang (1950-51)
 Nikolaos Plastiras, 3. gang (1951-52)
 Dimitrios Kiousopoulos (1952)
 Alexander Papagos (1952-55)
 Konstantinos Karamanlis (1955-58)
 Konstantinos Georgakopoulos (1958)
 Konstantinos Karamanlis, 2. gang (1958-61)
 Konstantinos Dovas (1961)
 Konstantinos Karamanlis, 3. gang (1961-63)
 Georg Papandreou, 2. gang (1963)
 Ioannis Paraskevopoulos (1963-64)
 Georg Papandreou, 3. gang (1964-65)
 Georgios Athanasiadis-Novas (1965)
 Ilias Tsirimokos (1965)
 Stefanos Stefanopoulos (1965-66)
 Ioannis Paraskevopoulos, 2. gang (1966-67)
 Panagiotis Kanellopoulos (1967)

Militærdiktatur (1967-74) 
 Konstantinos Kollias (1967)
 Georgios Papadopoulos (1967-73)
 Spyros Markezinis (1973)
 Adamantios Androutsopoulos (1973-74)

Tredje græske republik (1974 – ) 
 Konstantinos Karamanlis, 4. gang (1974-80)
 Georgios Rallis (1980-81)
 Andreas Papandreou (1981-89)
 Tzannis Tzannetakis (1989)
 Yiannis Grivas (1989)
 Xenophon Zolotas (1989-90)
 Konstantinos Mitsotakis (1990-93)
 Andreas Papandreou, 2. gang (1993-96)
 Kostas Simitis (1996-2004)
 Kostas Karamanlis (2004-2009)
 Georg Papandreou (2009-2011)
 Loukas Papademos (2011-2012)
 Panagiotis Pikrammenos (2012)
 Antonis Samaras (2012-2015) 
 Alexis Tsipras (2015-2015)
 Vassiliki Thanou-Christophilou (2015)
 Alexis Tsipras, 2. gang (2015-2019)
 Kyriakos Mitsotakis (2019-2023)
 Ioannis Sarmas (2023)
 Kyriakos Mitsotakis, 2. gang (2023-)

Se også 
 Grækenlands konger
 Grækenlands præsidenter

 
Lister over regeringsledere
Konstantinos Karamanlis

Konstantinos Karamanlis (født 8. marts 1907, død 23. april 1998) var en græsk politiker.

Han var premierminister 1955-58, 1958-61, 1961-63 og 1974-80. Han var præsident 1980-85 og 1990-95. Han grundlagde Nyt Demokrati, Grækenlands største konservative parti, i 1974.

Hans nevø Kostas Karamanlis er Grækenlands premierminister siden 2004.

Eksterne henvisninger 

Grækenlands statsministre
Grækenlands præsidenter
Andreas Papandreou

Andreas Papandreou (5. februar 1919 – 23. juni 1996) var en græsk politiker.

Andreas Papandreou var søn af en tidligere græsk premierminister, Georgios Papandreou. Han blev amerikansk statsborger mens han var i eksil i USA under 2. verdenskrig, men blev igen græsk statsborger i 1964. Han grundlagde PASOK, Grækenlands største venstreorienterede parti, i 1974. Han var premierminister 1981-89 og 1993-96.

Hans søn Georgios Andrea Papandreou blev PASOK's leder i 2004.

Eksterne henvisninger 
 

Politikere fra Grækenland
Grækenlands statsministre
Frikvarter (tegnefilmserie)

Frikvarter (Recess) er en amerikansk tegnefilmserie produceret af Walt Disney Television animation. Denne serie handler om Theodore Jasper Detweiler (alias T. J) og hans venner, Gus Griswald, Mikey Blumberg, VinceLaSalle, Gretchen Grundler og Ashley Funicello Spinelli (alias Spinelly). Serien vises på Disney XD og Toon Disney.

Danske stemmer 
 T.J – Sebastian Jessen
 Spinelli – Amalie Ihle Alstrup
 Mikey – Benjamin Hasselflug
 Gus – Lukas Forchhammer
 Vince – Mathias Klenske
 Gretchen – Sara Poulsen
 Randall – Philip Correll Hansen
 Menlo – Sune Hundborg
 Prickly – Esper Hagen
 Frøken Finster – Vibeke Dueholm
 Grotke – Pauline Rehné
 Ashley A – Sasia Mølgård
 Ashley B – Amalie Mathisson Dollerup
 Ashley T – Annette Heick
 Ashley Q – Annevig Schelde Ebbe
 Lawson – Andreas Nicolet
 Hank – Jens Jacob Tychsen
 Kong Bob – Simon Stenspil

Øvrige stemmer:
 Mikkel Christensen
 Niclas Mortensen
 Peter Røschke
 Søren Ulrichs

Eksterne henvisninger 
 
 http://psc.disney.go.com/abcnetworks/toondisney/shows/recess/recess.html 
 Dansk hjemmeside 

Animerede tv-serier fra Disney
Etableret i 1997
Ophørt i 2001
Voksurt

Voksurt (Cerinthe) er en lille slægt med ca. 10 arter, som er udbredt i Nordafrika, Lilleasien, Kaukasus og det sydlige og vestlige Europa. Det er oprette til overhængende, énårige eller flerårige urter med glatte stængler og blade. Blomsterne er rørformede med en smal krave, som viser 5 små kronflige. Frugterne er nødder. Her beskrives kun de arter, som dyrkes i Danmark.

 Lille voksurt (Cerinthe minor)
 Stor voksurt (Cerinthe major)

 Cerinthe aspera
 Cerinthe glabra
 Cerinthe gymnandra

Rublad-familien
De Fem på Sagen

De Fem på Sagen (The Famous Five: On the Case) er en engelsk – fransk tegnefilmserie, den vises på Disney Channel

Handling 

Serien handler om De Fem bøgerne med lidt opdagtering, og handler om Jo, Max, Allie, Dylan og hunden Timmy 2.

Eksterne henvisninger 
 
Official hjemmeside 
Dansk hjemmeside 

Animerede tv-serier fra Disney
Disney Channel
2008
USA's fodboldlandshold

USA's fodboldlandshold er det nationale fodboldhold i USA. Det administreres af United States Soccer Federation (USSF).

Holdet deltog ved det første verdensmesterskab i 1930. 13 hold deltog i turneringen, og USA endte på en delt tredjeplads. Ved VM 1950 leverede det amerikanske landshold en stor sensation, da det i Belo Horizonte besejrede  med 1-0. Resultatet gik over i historien som et af de mere bemærkelsesværdige.

Landsholdet har gennem tiden haft det svært og oplevede bl.a. i 1980'erne store skuffelser. Da USA i 1994 var værtsnation for VM lykkedes det dog for første gang i nyere tid for holdet at gå videre fra det indledende gruppespil. I ottendedelsfinalen blev det besejret af de senere verdensmestre fra . USA skuffede ved VM 1998, men havde til gengæld langt større succes fire år senere i Sydkorea og Japan. Holdet, som et år forinden havde vundet CONCACAF Gold Cup, slog  i ottendelsfinalen og endte derved i turneringens top otte.

I lodtrækningen til VM 2006 havnede holdet i den svære gruppe E, som talte ,  og . Efter tre kampe havde USA kun et enkelt point, hvilket resulterede i gruppens samlede sidsteplads. Det betød desuden, at USA fortsat aldrig har vundet en VM-kamp på europæisk grund.

Truppen

VM-resultater

Ekstern henvisning 
 Officiel hjemmeside

Fodboldlandshold i Nordamerika
Landshold
Bédi Buval

Bédi Buval (født 6. juni 1986) er en fransk fodboldspiller, der spiller for den portugisiske klub  Paços de Ferreira. Bédi har tidligere spillet for de danske klubber Vejle Boldklub og Randers samt en række andre klubber i forskellige lande.

Karriere

Bolton 
Bédi Buval indledte sin professionelle karriere i engelske Bolton Wanderers F.C., hvor det ikke lykkedes ham at tilspille sig en plads i førsteholdstruppen.

Randers FC 
Efter et ophold i amatørklubben Red Star Paris skrev han i juli 2007 kontrakt med den danske Superliga-klub Randers FC. Her udgjorde han sammen med Marc Nygaard holdets angrebsduo og scorede 15 mål i 57 kampe. I 2009 skiftede han til Panthrakikos.

Vejle BK 
Den 31. januar 2013 meddelte Vejle Boldklub at man havde indgået en aftale med Buval frem til sommeren 2013.

Eksterne henvisninger 
 Profil på Randers FC's hjemmeside

Referencer 

Fodboldspillere fra Frankrig
Fodboldspillere fra Bolton Wanderers F.C.
Fodboldspillere fra Randers FC
Fodboldspillere fra Vejle Boldklub
Fodboldspillere fra Lechia Gdańsk
Fodboldspillere fra Red Star F.C.
Amerdingen

Amerdingen er en kommune i Landkreis Donau-Ries i Regierungsbezirk Schwaben i den tyske delstat Bayern, med knap 900 indbyggere. Den er en del af Verwaltungsgemeinschaft Ries der har Nördlingen som administrationsby.

Geografi 
Amerdingen er en del af Planungsregion Augsburg og ligger ved floden Kessel.

I kommunen ligger landsbyerne Amerdingen, Bollstadt.
Asbach-Bäumenheim

Asbach-Bäumenheim er en kommune i Landkreis Donau-Ries i Regierungsbezirk Schwaben i den tyske delstat Bayern, med godt 4.300 indbyggere.

Geografi 
Kommunen ligger i nærheden af Donauwörth og omkring 40 km nord for Augsburg. Floden Schmutter løber gennem kommunen, kort før den løber ud i Donau .

Landsbyer i Asbach-Bäumenheim 

 Asbach
 Bäumenheim
 Hamlar
 Königsmühle
 Meyfried
Rind (nordisk mytologi)

Rind karakteriseres i norrøn mytologi på meget forskelligt vis - som jætte, som asynje og af Saxo som russisk prinsesse. 

I Balders Drømme og Snorres Edda er hun den jætte, som føder Odin sønnen Vale, der hævner den blinde Høders uagtsomme drab på Balder. I vers 11 står, at "Rind føder Val i Vestersale", som betød Jotunheimen, hvor jætterne havde hjemme.

I 3. bog af Gesta Danorum er hun derimod en russisk prinsesse, som Odin lurede sig ind på, iført kvindetøj, så hun mod sin vilje blev med barn og fødte ham en søn, som i denne version hed Bo. Odin blev som straf for dette overgreb forvist fra Asgård (som hos Saxo lægges til Byzans), og Ull valgt til at træde i hans sted under fraværet.

I Kormaks saga nævnes i et vers, at Óðinn seið til Rindar (= Odin sejdede Rind, forheksede hende).

Rind nævnes også i Gylfaginning. I Groas galder nævnes hun i et vers:
Jeg galer dig det første, det gavnrige kvad, galet for Rind af Ran:
at du skyder af skulder, hvad der synes tynge. Kom selv dig selv til hjælp!''

Noter

Se også 
 De nordiske guders familietræ

Aser
Jætter
DJ Splash

DJ Splash (født 22. september 1968, død 29. juli 2022) var en discjockey fra Ungarn, som begyndte sin karriere i otteårsalderen. Han var delvis konservatorie-uddannet med piano- og komponering som speciale.

Biografi 
Splash startede sin karriere som otteårig på piano. I et år gav han en koncert i Det Musikalske Akademi, og allerede året senere spillede han i en nærliggende koncerthal.

I de næste fem fem år fortsatte Splash sin videreuddannelse i afdelingen for piano på et musikkonservatorium, men studiet blev afbrudt på grund af et uheld, hvor han fik skadet sin arm.

Da Splash blev rask, valgte han anden karriere, begyndte som jazz-pianist og afsluttede sin uddannelse som 20-årig.

I året 1990 erhvervede Splash sit første tekniske anlæg. Herefter blev han ansat som DJ hos Excalibur Club, på det tidspunkt det største og mest attraktive musiksted i Budapest.

To år senere begyndte Splash at spille techno, og i marts 2001 blev han den mest populære DJ på radiokanalen Radio DEEJAY.

Siden 2003 har Splash været chef på den ungarske kanal TV2.

Ekstern henvisning og kilde 
 Splash biografi (engelsk)

Referencer 

Musikere fra Ungarn
Dj's fra Ungarn
Auhausen

Auhausen er en kommune i Landkreis Donau-Ries i Regierungsbezirk Schwaben i den tyske delstat Bayern med knap 1.100 indbyggere. Kommunen er en del af Verwaltungsgemeinschaft Oettingen in Bayern.

Geografi 
Auhausen er den nordligste kommune i Regierungsbezirk Schwaben og ligger på kanten af Nördlinger Ries, der er et stort nedslagskrater fra en meteorit. I nærheden af byen løber floden Wörnitz.

Der er følgende landsbyer i kommunen: Auhausen, Dornstadt, Lochenbach og det ubeboede område Linkersbaindt. Til Auhausen hører også bebyggelserne Wachfeld, Heuhof, Pfeifhof og Zirndorf.
Buchdorf

Buchdorf er en kommune i Landkreis Donau-Ries i Regierungsbezirk Schwaben i den tyske delstat Bayern, med godt 1.600 indbyggere. Den er en del af Verwaltungsgemeinschaft Monheim.

I Kommunen ligger landsbyerne Buchdorf og Baierfeld.
Daiting

Daiting er en kommune i Landkreis Donau-Ries i Regierungsbezirk Schwaben i den tyske delstat Bayern, med godt 800 indbyggere. Den er en del af Verwaltungsgemeinschaft Monheim.

Geografi 
Kommunen ligger i Usseldalen i Region Donau-Ries.

Nabokommuner 
 Daiting ligger i nærheden af Monheim og Donauwörth

Inddeling 
Landsbywer og bebyggelser:
 Daiting
 Unterbuch
 Natterholz
 Reichertswies
 Hochfeld
Peter W. Svendsen

Peter W. Svendsen (født 28. oktober 1943 i Ringsted) er en dansk lærer, kulturaktivist m.v. 

Han har især gjort sig bemærket i Aalborg. hvor han har været aktiv i Aalborg Netavis, i Café Victorias Kulturfond, i byens alternative biografiljø (Biografen i Nørresundby), på Jomfru Ane Teatret, som han ledede i firserne, og i andre kulturpolitiske sammenhænge. Sideløbende har han fungeret som lærer for udviklingshæmmede. Efter 2000 er han aktiv i SF ligesom han sidder som Aalborg Byråds repræsentant i Teater Nordkrafts bestyrelse. I en periode var han redaktør af Nibe og Omegns Folkeblad, et internetmagasin som forholdt sig kritisk til lokale politiske, kulturelle og miljømæssige forhold.

Politikere fra SF
Lærere fra Danmark
Personer fra Ringsted
Emil Ousager

Emil Bekker Ousager (født 19. juli 1987) er en dansk professionel fodboldspiller, der er målmand i Odense Boldklub.

Karriere

Odense Boldklub (2009-2011) 
Ousager var tredjevalg på målmandsposten i OB, hvorfor klubben i februar 2010 indgik aftale med 2. divisionsklubben Næsby Boldklub om udleje indtil sommeren 2010.

AGF 
Den 20.maj 2011 skrev han under på en treårig kontrakt med AGF. Tidligere spillede Ousager i Randers FC, hvor til han skiftede fra netop Odense Boldklub, hvor han fik sin fodbolddebut. Han har også spillet for U17-landsholdet, U19-landsholdet og U20-landsholdet.

Den 12. juni 2014 meddelte han, at han ikke ville forlænge sin kontrakt med AGF. Han stod på mål i 22 kampe for AGF, hvor han indkasserede 42 mål.

Odense Boldklub (2014-2015) 
I sommeren 2014 vente Ousager tilbage til Odense Boldklub, hvor han erstattede Jesper Christiansen, der kort forinden havde fået ophævet sin kontrakt.

Den 8.maj 2015 meddeler Ousager at han indstiller sin karriere når hans kontrakt med OB udløber i sommeren 2015.

Læserbrev 
Den 12. februar 2017 udgav Fyens Stiftstidende et læserbrev fra Ousager, hvor han kraftigt kritiserede både OB og hele kulturen omkring klubben, hvor blandt andre Roy Carroll anklages for at drikke for meget, Eric Djemba-Djemba festede for meget, mens han også satte spørgsmålstegn ved ansættelsen af Henrik Clausen, uden dog at kritisere Clausen direkte.

Referencer

Eksterne henvisninger 
 

Personer fra Odense
Fodboldspillere fra Danmark
Fodboldspillere fra Odense Boldklub
Fodboldspillere fra Randers FC
Fodboldspillere fra AGF
Fodboldspillere fra Næsby Boldklub
Mærsk Mc-Kinney Møller Instituttet

Mærsk Mc-Kinney Møller Instituttet er et institut under Det Tekniske Fakultet ved Syddansk Universitet i Odense. Instituttet driver forskning og uddannelse indenfor bl.a. robotteknologi, softwareudvikling, elektroteknik og kunstig intelligens.

Instituttet har rødder tilbage til 1985, hvor Odense Teknikum og Odense Universitet i 1992 etablerede Lindø Center for Anvendt Matematik, der savnede en civilingeniøruddannelse i datateknologi. I 1986 blev de første studerende optaget. Mærsk Mc-Kinney Møller Instituttet blev dannet i 1997, og i 1999 rykkede det ind i egen bygning,  doneret af A.P. Møller og Chastine Mc-Kinney Møllers Fond. Bygningen, der kostede 75 mio. kr. at opføre, er tegnet af Henning Larsens Tegnestue.

Mærsk Mc-Kinney Møller Instituttet ledes af institutleder Kasper Hallenborg.

Eksterne henvisninger
 Mærsk Mc-Kinney Møller Instituttets hjemmeside

Institutter ved Syddansk Universitet
Etableret i 1997
Statens Institut for Folkesundhed

Statens Institut for Folkesundhed er et dansk forskningsinstitut, der beskæftiger sig med folkesundhedsvidenskabelig forskning. Siden januar 2007 har instituttet hørt under Det Sundhedsvidenskabelige Fakultet ved Syddansk Universitet. Som den eneste af universitetets aktiviteter er instituttet beliggende i København. Tidligere hørte instituttet under Indenrigs- og Sundhedsministeriet.

Instituttet blev etableret i 1950 som et samarbejde mellem bl.a. Sundhedsstyrelsen og WHO under navnet Dansk Tuberkulose Index. Det var oprindeligt institutets opgave at indsamle data om tuberkulose i Danmark, men i 1974 skiftede det navn til Dansk Institut for Klinisk Epidemiologi i takt med at tuberkoloseudfordringen blev løst. I 1999 fik det sit nuværende navn.

Det primære formål for instituttet er i dag at forske i befolkningens sundhed og sygelighed og i sundhedsvæsenet generelt, at overvåge udviklingen i befolkningens sundhed og sygelighed, at rådgive offentlige myndigheder samt at deltage i uddannelsen af forskere indenfor folkesundhedsvidenskab og samfundsmedicin. Blandt instituttets forskning er store spørgeskemaundersøgelser i 1987, 1994 og 2000, som belyste danskerne sundhedsforhold.

Statens Institut for Folkesundhed står blandt andet også bag Skolebørnsundersøgelsen, som hvert fjerde år undersøger sundhedsadfærd og trivsel hos et repræsentativt udsnit af eleverne i den danske folkeskole. Instituttet udgav i 2010 den 8. udgave af undersøgelsen, som er en del af forskningsprojektet Health Behavior in School-aged Children (HBSC) for Verdensundhedsorganisationen, WHO.

Statens Institut for Folkesundhed beskæftiger 120 medarbejdere.

Eksterne henvisninger 
 Statens Institut for Folkesundheds hjemmeside 

Forskningsinstitutioner i Danmark